钦定古今图书集成/明伦汇编/宫闱典/第088卷 > 淮阳公主 下嫁乙瑗
## 钦定古今图书集成/明伦汇编/宫闱典/第088卷 > 淮阳公主 下嫁乙瑗

按《魏书乙瓌传》：“瓌子干归，干归子海。海子瑗，字雅珍，
尚淮阳公主，高祖之女也。除驸马都尉、汝南王友，固
辞不拜，历济南太守。时为逆贼刘桃攻郡，瑗逾城获
免。后都督李叔仁讨桃，平之，瑗乃还郡。后除司农少
卿，银青金紫、左右光禄大夫，中军将军、西兖州刺史。
天平元年，举兵应樊子鹄，与行台左丞宗显战，败死”，
时年四十六。